Steven Bergwijn. Steven Charles Bergwijn (; 1997-yil 8-oktabrda tugʻilgan) — gollandiyalik professional futbolchi, Eredivizionning Ajax klubi va Gollandiya terma jamoasida yarim himoyachi sifatida oʻynaydi. Klublardagi faoliyati. PSV. Bergwijn Amsterdamda, ota-onasi Surinamda tugʻilgan. Oʻz faoliyatini 2011-yilgacha „Ajax“ yoshlar akademiyasida boshlagan, ammo murabbiylardan biri bilan kelishmovchilik tufayli ketishni maʼqul koʻrgan. Keyin PSV bilan shartnoma imzoladi, Bergwijn 2014-yilning 9-avgustida ikkinchi divizionda Achilles '29 ga qarshi oʻyinda Yong PSV safida debyutini oʻtkazdi. Tottenham Hotspur. 2020-yil yanvar oyida qishki transfer oynasida oxirida Bergwijn Tottenham bilan 26,7 million funt sterlingga besh yillik shartnoma imzoladi. Premyer-ligadagi debyutida Manchester Cityga qarshi oʻyinda (2:0) klubdagi birinchi golini urdi. 2020-yilning 6-martida Bergwijn Burnleyga qarshi o‘yinda chap to‘pig‘ini shikastlab oldi, bu esa uni mavsumning qolgan qismida maydonga tusha olmasligi mumkin edi. Ammo covid 19 pandemiyasi tufayli mavsum erta yakunlandi. Ajax. 2022-yilning 8-iyulida Bergwijn Niderlandiyaga qaytib, „Ajax“ bilan 5 yillik shartnoma imzoladi. „Tottenham“ga toʻlangan transfer narxi 31,25 million yevroni tashkil qildi. Bu Erediviziya tarixidagi eng qimmat transfer boʻlgan. 2021-yilda „Ajax“ Sébastien Hallerni sotib olganida oʻrnatilgan rekordni yangilandi (22,5 million yevro). 2022-yil 14-avgustda „Groningen“ga qarshi o‘yinda (6:1) xet-trik qayd etdi. Xalqaro faoliyati. Bergwijn 2018-yil oktyabr oyida Niderlandiya milliy futbol terma jamoasiga birinchi chaqiruvini oldi. 2018-yilning 13-oktabrida UEFA Millatlar ligasining A guruhida Germaniyaga qarshi oʻyinda maydonga tushdi. Jamoasi bilan 3:0 hisobida g‘alaba qozondi. Yutuqlari. PSV Tottenham Hotspur Individual